b'\n_START_ARTICLE_\nMiuncheno saugumo konferencija\n_START_PARAGRAPH_\nMiuncheno saugumo konferencija (vok. M\xc3\xbcnchener Sicherheitskonferenz, angl. Munich Security Conference, MSC) \xe2\x80\x93 kasmetinis tarptautinis renginys, vykstantis  Miunchene, Bavarijoje, skirtas saugumo politikos aktualijoms, i\xc5\xa1 viso pasaulio sutraukiantis \xc5\xa1imtus auk\xc5\xa1\xc4\x8diausio rango dalyvi\xc5\xb3 \xe2\x80\x93 prezident\xc5\xb3, premjer\xc5\xb3, parlamentar\xc5\xb3, u\xc5\xbesienio reikal\xc5\xb3 ir gynybos ministr\xc5\xb3, tyrimo centr\xc5\xb3 vadov\xc5\xb3, gynybos pramon\xc4\x97s atstov\xc5\xb3. Konferencija paprastai pravedama vasario m\xc4\x97nes\xc4\xaf, ji i\xc5\xa1lieka pasaulyje did\xc5\xbeiausiu \xc5\xa1ios srities renginiu. Pastaraisiais metais konferencijoje aptariami Transatlantiniai santykiai, tvyranti \xc4\xaftampa tarp Rusijos ir Vakar\xc5\xb3, Artim\xc5\xb3j\xc5\xb3 Ryt\xc5\xb3 kriz\xc4\x97s, \xe2\x80\x9eBrexit\xe2\x80\x9c ir kt.\n_START_SECTION_\nIstorija\n_START_PARAGRAPH_\nPirmoji Miuncheno saugumo konferencija \xc4\xafvyko 1963 m. Miunchene. Ji surengta vokie\xc4\x8di\xc5\xb3 antinacistinio jud\xc4\x97jimo aktyvisto Ewald-Heinrich von Kleist (1922\xe2\x80\x932013), buvusio vermachto karininko i\xc5\xa1 Claus Schenk Graf von Stauffenberg aplinkos, iniciatyva. Jis siek\xc4\x97, kad ateityje b\xc5\xabt\xc5\xb3 i\xc5\xa1vengta karini\xc5\xb3 konflikt\xc5\xb3, toki\xc5\xb3 kaip Antrasis pasaulinis karas, tod\xc4\x97l sub\xc5\xabr\xc4\x97 saugumo politikos vadovus ir ekspertus. Pirmasis susitikimas apsiribojo ma\xc5\xbedaug 60 dalyvi\xc5\xb3, tarp j\xc5\xb3 buvo Helmut Schmidt ir Henry Kissinger. Von Kleist vadovavo susitikimams iki 1997 m. Per pirmuosius 30 met\xc5\xb3 forumo dalyviais buvo NATO \xc5\xa1ali\xc5\xb3 kariniai ir politiniai lyderiai, politologai, \xc5\xbeiniasklaidos atstovai. Po 1990 m. konferencijose prad\xc4\x97jo dalyvauti Rusijos ir kit\xc5\xb3 Ryt\xc5\xb3 Europos \xc5\xa1ali\xc5\xb3 atstovai, Kinija, Indija, Japonija._NEWLINE_Miuncheno saugumo konferencija buvo at\xc5\xa1aukta du kartus: 1991 m. d\xc4\x97l kilusio Persijos \xc4\xaflankos karo ir 1997 m., kai von Kleist i\xc5\xa1\xc4\x97jo \xc4\xaf pensij\xc4\x85.'